Ana Velasco Molpeceres

Ana María Velasco Molpeceres (Valladolid, 1991) espainiar kazetaria, ikertzailea, idazlea eta irakaslea da Madrilgo Unibertsitate Konplutentsean. Modaren historia da bere ikerketa-arlo nagusia, eta hainbat liburu eskaini ditu horretarako. Horietako bat Historiones de la moda (geoPlaneta) da, non arropa eta osagarri ugariren jatorria eta gorabeherak azaldu dituen.
Velasco Molpeceresen esanetan: "Lehen, arropa oso preziatua zen, eta jendeak zuen eta testamentuetan uzten zuen gauza gutxietako bat zen. Pentsa arreoa, mugarri bat zen neska baten bizitzan."

"Lehen jendea jostunarengana joaten zen eta gutxienez hiru froga egiten zituen. Hori guztia desagertu egin zen Bigarren Mundu Gerrarekin batera, eta orain denda batera joaten zara, jaka bat erosten duzu, eta, pixka bat justu edo handi geratzen bazaizu, jasan egiten duzu."

 Bizitza 

 Ikasketak 
Kazetaritzan lizentziatu zen Valladolideko Unibertsitatean (UV). Urrutiko Hezkuntzarako Unibertsitate Nazionalean (UNED) graduatu zen bai Artearen Historian bai Geografia eta Historian. Komunikazioaren Ikerketa Masterra egin zuen Agente Historiko-Sozial gisa (UV) eta Zinematografiaren Historia eta Estetika Graduondokoa (UV).

Valladolideko Unibertsitatean doktoratu zen 2019ko azaroaren 20an Mujer, moda y cambio social, del franquismo a la democracia (euskaraz: Emakumea, moda eta gizarte aldaketa frankismotik demokraziara) tesia aurkeztu zuen. Lan horretan Guillermo A. Pérez Sánchez izan zuen zuzendari. Doktore Tesian Frankismotik demokraziarako urratsean Espainian izan zen emakumea, moda eta aldaketa soziala aztertu zuen eta bere ikerketa lerro nagusiak historia sozialean, hedabideetan eta modan zentratu ziren.

 Lan ibilbidea 
Ikertzaile kontratatua eta Valladolideko Unibertsitateko irakaslea da. Modari eta komunikazioari buruzko dossier baten koordinatzaile gisa, Anak bere ikerketan diziplina eta ikuspegi ezberdinak lotzeko abilezia erakutsi du. Aldizkari ospetsuetan argitaratutako artikulu zientifikoek lagundu egin dute moda fenomeno sozial eta kultural gisa ulertzen. Bere ikerketek agerian utzi dute moda gizarte-aldaketarako tresna indartsua izan daitekeela, eta komunikabideek zeregin erabakigarria dutela joerak zabaltzeko eta identitatea eraikitzeko.

Bere lanen artean, Ediciones 19-k argitaratutako Moda y prensa femenina en España (siglo XIX) liburua nabarmentzen da. Lan horretan prentsak garai hartako modan izan zuen eraginari egindako begirada zehatza erakutsi zuen. Nobedade handiko lana da eta modaren komunikazioaren historia eta Espainiako modaren bilakaera biltzeko ahalegin handia.

2016an Creaciones Vincent Gabriellek argitaratutako ‘La Historia a través de los mass media: prensa, cine y moda (siglo XX y XXI)’ liburuan historia garaikidearen eta komunikazioaren arteko harremana aztertu zuen.

2018an Moda y Comunicación en la Revista Internacional de Historia de la Comunicación (euskaraz: Moda eta Komunikazioa Komunikazioaren Historiaren Nazioarteko Aldizkarian) dossierra koordinatu zuen. Hainbat artikulu zientifiko argitaratu ditu izen handiko aldizkarietan eta hainbat liburutan ere kolaboratu du.

Valladolideko Unibertsitateak finantzatu zuen Comprender la Historia Contemporánea (euskaraz: Historia Garaikidea Ulertu) Irakaskuntza Berrikuntzarako Proiektua koordinatu zuen, eta irakaskuntzako ikerketa eta berrikuntzako hainbat proiektutako kide da.

Hainbat kongresu nazional eta nazioartekoetan hartu du parte eta Sapienza Università di Roman ikerketa egonaldi bat egin zuen. Halaber, Valladolideko Ateneoko komunikazio zuzendaria da eta Valladolideko Ateneo-Ciudad de Valladolid Eleberri Sariaren parte da. Hainbat komunikabiderekin ere aritu da elkarlanean.

 Argitaratutako lanak 
Besteak beste, lan hauexek egin ditu:
 Historiones de la moda (geoPlaneta, 2025) 288 or. ISBN 978-84-08-30835-5 
 La moda española 1898-1936: ballenas, apaches y cocaína en flor. Los Libros de la Catarata, 2025. ISBN 9788410672536 
 La moda en el franquismo (Catarata, 2024) 240 or. ISBN 9788410670259 
 Ropa vieja (Catarata, 2023). 272 or. ISBN 9788413527291 

 Historia de la moda en España: de la mantilla al bikini. Los Libros de la Catarata, 2021. ISBN 978-84-1352-211-1 

 Moda y prensa femenina en España (siglo XIX). Madirl: Ediciones 19, 2016. ISBN 9788416225651 
 La Historia a través de los mass media: prensa, cine y moda (siglos XX y XXI) Itziar Reguero Sanzekin. Creaciones Vicent Gabrielle, 2016. ISBN 9788492987610 

 Erreferentziak 

 Kanpo estekak 

Kategoria:Valladolid probintziako jendea
Kategoria:Emakume kazetariak
Kategoria:Espainiako kazetariak
Kategoria:Emakume ikertzaileak
Kategoria:Espainiako ikertzaileak
Kategoria:Emakume irakasleak
Kategoria:Espainiako irakasleak
Kategoria:Emakume idazleak
Kategoria:Espainiako idazleak